ΚΑΝΟΝΙΣΜΟΣ (ΕΚ) αριθ. 3073/94 ΤΟΥ ΣΥΜΒΟΥΛΙΟΥ της 12ης Δεκεμβρίου 1994 για το άνοιγμα κοινοτικής δασμολογικής ποσόστωσης για το κατεψυγμένο κρέας βουβάλου που υπάγεται στον κωδικό ΣΟ 0202 30 90 (πρώτο εξάμηνο 1995)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113,

την πρόταση της Επιτροπής,

Εκτιμώντας:

ότι, για το κατεψυγμένο κρέας βουβάλου που υπάγεται στον κωδικό ΣΟ 0202 30 90, η Κοινότητα ανέλαβε τη δέσμευση, στα πλαίσια της Γενικής Συμφωνίας Δασμών και Εμπορίου (GATT), να ανοίξει ετήσια κοινοτική δασμολογική ποσόστωση με δασμό 20 % και χωρίς εισφορά, το συνολικό μέγεθος της οποίας, εκφρασμένο σε βάρος κρέατος χωρίς κόκαλα, καθορίζεται σε 2 250 τόνους-

ότι προβλέφθηκε, σύμφωνα με τα αποτελέσματα των πολυμερών εμπορικών διαπραγματεύσεων του Γύρου της Ουρουγουάης, η εφαρμογή των οποίων προβλέπεται από 1ης Ιουλίου 1995, να διατηρηθεί η ποσόστωση αυτή στο πλαίσιο του καθεστώτος "συνήθους πρόσβασης"- ότι, κατά συνέπεια, ενδείκνυται στο στάδιο αυτό να ανοιχθεί η εν λόγω ποσόστωση από την 1η Σεπτεμβρίου 1995 και για ποσότητα αντίστοιχη για την περίοδο αυτή του έτους, ήτοι 50 % των 2 250 τόνων που διατίθενται για το 1995- ότι η υπόλοιπη ποσότητα θα ανοίξει μετά την έναρξη ισχύος και με βάση τις διατάξεις εφαρμογής των προαναφερθέντων αποτελεσμάτων-

ότι θα πρέπει να διασφαλισθεί η ισότιμη και συνεχής πρόσβαση στην εν λόγω ποσόστωση όλων των ενδιαφερομένων της Κοινότητας και η αδιάκοπη εφαρμογή του δασμού που προβλέπεται για την ποσόστωση αυτή σε όλες τις εισαγωγές των εν λόγω προϊόντων μέχρι την εξάντληση της ποσόστωσης-

ότι το άρθρο 27 του κανονισμού (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του βοείου κρέατος (1) προβλέπει ότι οι λεπτομερείς κανόνες για την εφαρμογή του παρόντος κανονισμού πρέπει να θεσπιστούν από την Επιτροπή,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Ανοίγεται για το πρώτο εξάμηνο του έτους 1995 κοινοτική δασμολογική ποσόστωση για το κατεψυγμένο κρέας βουβάλου που υπάγεται στον κωδικό ΣΟ 0202 30 90, συνολικής ποσότητας 1 125 τόνων, εκφρασμένης σε βάρος κρέατος χωρίς κόκαλα.

2. Στα πλαίσια της ποσοστώσεως, ο εφαρμοστέος δασμός του κοινού δασμολογίου καθορίζεται σε 20 % και η εισφορά σε 0 %.

Άρθρο 2

Οι λεπτομέρειες εφαρμογής του παρόντος κανονισμού, και ιδίως:

α) οι διατάξεις που εγγυώνται τη φύση, την προέλευση και την καταγωγή του προϊόντος-

β) οι διατάξεις σχετικά με την αναγνώριση του εγγράφου που επιτρέπει την εξακρίβωση των εγγυήσεων που αναφέρονται στο στοιχείο α),

καθορίζονται από την Επιτροπή σύμφωνα με τη διαδικασία που προβλέπεται στο άρθρο 27 του κανονισμού (ΕΟΚ) αριθ. 805/68.

Άρθρο 3

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιανουαρίου 1995.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 12 Δεκεμβρίου 1994.

Για το Συμβούλιο

Ο Πρόεδρος

J. BORCHERT

(1) ΕΕ αριθ. L 148 της 28. 6. 1968, σ. 24. Κανονισμός όπως τροποποιήθηκε τελευταία από τον κανονισμό (ΕΚ) αριθ. 1884/94 (ΕΕ αριθ. L 197 της 30.7.1994, σ. 27).